Það hlýtur að koma öllum á óvart að Jóhanna Sigurðardóttir fyrrum forsætisráðherra , leiðtogi jafnaðarmanna og baráttukona þeirra sem minna mega sín í íslensku samfélagi hafi farið huldu höfði er munkar báru að garði við bústað forsætisráðherra á Þingöllum . Það kemur ekki á óvart að frú Jóhanna hafi hunsað friðelskandi boðbera kærleiks . Hún ætti að fá verðlaun fyrir að vera sá forsætisráðherra sem minnst hafði áhuga á þjóð sinni . Alla vega þegar kemur að samskiptum og upplýsingaflæði . Hún forðaðist fjölmiðla eins og heitan eldinn og ef þeir náðu henni brást hún ílla við . Ástandið kom okkur ekkert við . Gagnsæið var ekkert . Hún var eins og úrill embættismaður , en ekki lýðræðislega kjörinn fulltrúi þjóðarinnar . Ég lenti í sambandsslitum í vikunni . Flestir hafa gengið í gegnum slíkt og vita hvernig tilfinningin er . Sérstaklega ef sambandið hefur staðið yfir í dágóðan tíma , en eins og með mörg sambönd þá verða þau að vana . Sérstaklega þegar annar aðilinn sýnir engan áhuga og fjarar á einhvern hátt út úr sambandinu og leggur ekkert að mörkum til að halda þessu gangandi . Já ég hefði getað staðið mig betur , en ég tók upp símann og sleit þessu símleiðis . En ég ákvað að þróast og nútímavæðast og horfa á afþreyingarefni á netinu . Já ég hef verið áskrifandi af Stöð 2 um árabil . Ég áttaði mig á því að þetta var af gömlum vana . Að borga um 11.000 krónur á mánuði til að horfa á Heimsókn með Sindra er aðeins of mikið . Sérstaklega þegar þessi elska fór í heimsókn heim til sín og sýndi nýja fallega eldhúsið sitt sem var til fyrirmyndar . Hann vakti mikla athygli á marmaranum sem er glæsilegur , en stuttu síðar var þáttur til starfsmanns fyrirtækis sem selur marmara . Ekki nóg með það fór Sindri með kauða til Ítalíu að skoða verksmiðjuna . En ég fyrirgaf Sindra mínum þetta , enda í uppáhaldi hjá mér . EN þegar ég áttaði mig á því að sömu Britan got talent eru endursýndir tvo daga í röð þá fékk ég loksins wake up call-ið , þetta er ekki boðlegt fyrir þessa fjárhæð . En eftir símtalið athugaði ég hvort ég hafi ekki örugglega verið að hringja í 365 , þar sem ég þarf að bíða eftir símtali frá þeim þar sem farið er yfir uppsögnina mína . Ég var ekki viss hvort ég hafði óvart hringt í þjóðskrá og sagt upp ríkisborgararéttinum . Ég er samt mest hræddur um að ég sæki ekkert efni á netinu og horfi framvegis bara á Silfrið og Kiljuna , en þessir þættir slá í gegn hjá gamla manninum . Svona er lífið hjá miðaldra piparkallinum í Grafarvogi . Stundum er betra að hafa innistæðu þegar öskrað er úlfur úlfur . Katrín Jakobs . Formaður VG lét í sér heyra á þingi í vikunni þar sem hún gagnrýnir þá siðleysu að einkareknar heilbrígðisþjónustur greiði út arð . Katrín segir það ekki koma til greina að einkaaðilar hagnist á veikindum og að skattfé almennings sé nýtt með þessum hætti . EN hún gleymir því alveg að í stjórnartíð VG og Samfylkingarinnar var samþykkt og framkvæmd niðurgreiðsluar á tannlæknaþjónustu barna . Bíddu við , þá spyr ég , er hallarekstur á öllum tannlæknastofum í landinu ? Er Katrín búin að gleyma að hver og einn einasti tannlæknir í landinu starfar á einkareknum tannlæknastofum ? Með gjaldfrjálsri tannlæknaþjónustu færði vinstri stjórnin tannlæknum milljónir beint í vasann . Frábært , ég styð einkaframtak vinstri stjórnarinnar . Fjármagnið greitt til þeirra sem veita góða og örugga þjónustu , óháð hver græðir að lokum . Oft er gert góðlátlegt grín af okkur íslendingum og trú okkar á álfum og margir gantast með að þetta sé álíka vitlaust og að trúa á jólasveinana . Í Argentínu er ungur maður sem ekki bara trúir á álfa , heldur vill vera álfur . Jú það er kannski margt vitlausara í heiminum en hinn 25 ára Luis Padron sem hefur frá unga aldri gengist undir ótal fegrunaraðgerðir , ef svo má að orði komast til að breytast í álf . Jú við stjórnum eigin líkama og fjármagninu okkar , og við þekkjum Ken og Barbí lostan og ekki má gleyma frúnni sem hefur látið breyta sér í kött nánast . Ég velti fyrir mér hvort lýtalæknar spyrji aldrei svona í huganum hvort viðskiptavinirnir sem koma með slíka áráttu eigi við geðræn vandamál að stríða ? Getur verið að þegar Luis hefur náð takmarkinu með oddhvössum eyrum , nefi og höku og dettur kannski inn í tíma hjá sálfræðingi eða geðlækni að hann átti sig á því að álfur var kannski ekki málið eftir allt saman ? Eitt veit ég , ef ég heyrði af unglingi út í bæ sem væri á leiðinni undir skurðarhnífinn til að breyta sér í Árna Árna þá myndi ég grípa inn í og keyra viðkomandi beint til geðlæknis – það er andlegs eðlis að vilja vera eitthvað annað en maður er . Björt framtíð er víst við dauðans dyr , sögðu fjölmiðlar í vikunni . Flokkurinn næði ekki þingsæti ef marka má skoðunarkannanir . Niðurstaðan er svo slæm að Samfylkingarmenn sumir hverjir flissuðu í vikunni . Óttar Proppé heilbrigðisráðherra þarf að „ man up “ og vera harðari í málaflokknum og sýna kraft til að takast á við þennan viðamikla málaflokk . Þetta er erfitt ráðuneyti þar sem sama hve mikið fjármagn rennur í málaflokkinn og sama hvað er gert , skrattinn er ávallt málaður á vegginn . Það þarf bein í nef til að vera heilbrigðisráðherra , Óttar virðist vera með brjósk . Borgarstjórinn knái fagnar ársreikningum og þenur út brjóstkassann eins og dúfa í mökunarhugleiðingum . Bættur fjárhagur borgarinnar er ryk í augu kjósenda . Gengisþróun krónunnar og góð efnahagsleg skilyrði og ekki má gleyma bætt staða fyrirtækja borgarinnar og arðgreiðslur valda þeim breytingum sem við sjáum í bókhaldi borgarinnar en ekki hæfni meirihlutans . Skuldir borgarinnar hækka þrátt fyrir bætta rekstarafkomu . Önnur sveitarfélög eru búin að ná góðum tökum á skuldastöðunni á meðan stærsta öflugasta sveitarfélag landsins sekkur dýpra í skuldafenið .